Z:gnu-www-ja-software-literary-patents--791596-*GNUN-SLOT: TRANSLATOR'S NOTES/bg

Бележки на преводача:  Виктор Юго е не само творец, участвал е и в политическия живот на Франция. Бил е изявен републиканец, поради което е пратен в изгнание от Наполеон. След обявяването на Третата френска република се завръща в родината и става основател на международна асоциация за популяризиране на авторските права. Година след смъртта на Юго асоциацията издава Бернската конвенция за закрилата на литературните и художествените произведения. Бернската конвенция се развива едновременно с Парижката конвенция и техните административни бюра се обединяват, за да достигнат до днешния си вариант – Световна организация за „интелектуална собственост“ към ООН (WIPO). Претенциите са основният елемент в един издаден патент или заявка за патент. Те определят обхвата на ограниченията, налагани от конкретния патент. Освен тях, патентът съдържа и описание, евентуално и чертежи към него. Но при искове за нарушаване или обявяване на недействителност на патент се тълкуват само конкретните претенции. Един патент може да има една или повече претенции, последователно номерирани, описващи всеки аспект от „изобретението“ по технически начин. 